16. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 1157 της 21/30 Σεπτ. 1981 (ΦΕΚ Α΄ 284) Περί μετρητών ψυχρού ύδατος, σε συμμόρφωση προς την Οδηγία 75/33/ΕΟΚ του Συμβουλίου των Ευρωπαϊκών Κοινοτήτων της 17ης Δεκ. 1974. ΄Εχοντας υπόψη: α)Το άρθρο 2 του Ν. 945/79 «περί κυρώσεως της συνθήκης προσχωρήσεως της Ελλάδος εις την Ευρωπαϊκή Οικονομική Κοινότητα και την Ευρωπαϊκή Κοινότητα Ατομικής Ενεργείας ως και της συμφωνίας περί προσχωρήσεως της Ελλάδος εις την Ευρωπαϊκήν Κοινότητα Άνθρακος και Χάλυβος». β)Τα άρθρα 2, 143 και 145 της πράξεως προσχωρήσεως της Ελληνικής Δημοκρατίας στις Ευρωπαϊκές Κοινότητες. γ)Την 75/33/ΕΟΚ Οδηγία του Συμβουλίου της 17ης Δεκεμβρίου 1974 «περί προσεγγίσεως των νομοθεσιών των Κρατών μελών των αναφερομένων στους μετρητές ψυχρού ύδατος», μετά του παραρτήματός της, δημοσιευθείσα στην Επίσημη Εφημερίδα των Ευρωπαϊκών Κοινοτήτων στην Ειδική ΄Εκθεση της Ελληνικής Γλώσσης της 31 Δεκεμβρίου 1980, κατηγορία 13 Βιομηχανική Πολιτική, τόνος 003. δ)Την υπ’ αριθ. 768/81 Γνωμοδότηση του Συμβουλίου της Επικρατείας, με πρόταση των Υπουργών Συντονισμού και Εμπορίου, αποφασίσαμε: ΄Αρθρο 1. Το παρόν Προεδρικό Διάταγμα εκδίδεται με σκοπό την συμμόρφωση της Ελληνικής Νομοθεσίας προς τις διατάξεις της υπ’ αριθ. 75/33/ΕΟΚ Οδηγίας του Συμβουλίου και του παραρτήματός της, η οποία έχει δημοσιευθεί στην Ελληνική Γλώσσα στην Επίσημη Εφημερίδα των Ευρωπαϊκών Κοινοτήτων (Ειδική ΄Εκδοση της 31 Δεκεμβρίου 1980, κατηγορία 13 Βιομηχανική Πολιτική, τόμος 003). ΄Αρθρον 2. Το παρόν Προεδρικό Διάταγμα αφορά τους μετρητές ψυχρού ύδατος που είναι αθροιστικές συσκευές μετρήσεως οι οποίες προσδιορίζουν κατά συνεχή τρόπο τον όγκο του ύδατος που διέρχεται δια μέσου αυτών. Οι μετρητές αυτοί περιλαμβάνουν μία διάταξη ενδείξεως. Θεωρείται ότι το ύδωρ είναι ψυχρό όταν η θερμοκρασία του βρίσκεται μεταξύ 0 0  και 30 0  C. ΄Αρθρο 3. 1.Για τους μετρητές ψυχρού ύδατος οι οποίοι δύνανται να λάβουν τα σήματα και τις σφραγίδες ΕΟΚ εφαρμόζονται οι διατάξεις του παραρτήματος της Οδηγίας 75/33/ΕΟΚ, το οποίο έχει δημοσιευθεί στην Ελληνική Γλώσσα στην Επίσημη Εφημερίδα των Ευρωπαϊκών Κοινοτήτων (Ειδική ΄Εκδοση της 31 Δεκεμβρίου 1980, κατηγορία 13 Βιομηχανική Πολιτική, τόμος 003). 2.Οι μετρητές αυτοί υπόκεινται σε έγκριση προτύπου ΕΟΚ και υποβάλλονται στον αρχικό έλεγχο ΕΟΚ. ΄Αρθρον 4. Δεν δύναται να απαγορευθεί ή να περιορισθεί η έναρξη κυκλοφορίας και η θέση σε λειτουργία των μετρητών ψυχρού ύδατος των εφοδιασμένων με το σήμα εγκρίσεως προτύπου ΕΟΚ και το σήμα αρχικού ελέγχου ΕΟΚ για λόγους που αφορούν τις μετρολογικές τους ιδιότητες. ΄Αρθρο 5. Η ισχύς του παρόντος αρχίζει από την 1η Ιανουαρίου 1981. Κάθε άλλη διάταξη που αντίκειται στο παρόν καταργείται. 